**ELŐTERJESZTÉS**

**Tiszavasvári Város Önkormányzata Képviselő-testületének**

**2023. május 25-én**

**tartandó rendes ülésére**

**Az előterjesztés tárgya: az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010. (XII.17.) önkormányzati rendeletének módosításáról**

**Melléklet**: -----

**A napirend előterjesztője**: Dr. Kórik Zsuzsanna jegyző

**Az előterjesztést készítette**: Gazdagné dr. Tóth Marianna önkormányzati és jogi osztályvezető

**Az előterjesztés ügyiratszáma**: TPH/8106-1/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2023. május 16.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010. (XII.17.) önkormányzati rendelet módosításáról**

**Tisztelt Képviselő-testület!**

Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010. (XII.17.) rendelet (továbbiakban: Kitüntetési rendelet) módosítására teszek javaslatot az alábbiak szerint:

A Kitüntetési rendelet 12.§-a a „**Vasvári Pál” Gyermekdíjra** vonatkozó rendelkezéseket rögzíti, mely szerint:

*„12.§ (1) A Képviselő-testület annak a tiszavasvári alapfokú oktatási intézményben tanuló, 12. évét betöltött diáknak a részére, aki tanulmányi eredményével, közösségi munkájával kiemelkedik társai közül, vagy aki a korosztálya részére szervezett megyei, országos versenyeken kimagasló teljesítményt nyújtott, vagy a meghirdetett pályázatokon eredményesen szerepelt a „Vasvári Pál” Gyermekdíjat adományozhatja.*

*(2) A gyermekdíjra a javaslatok benyújtási határideje az adományozás évének április 30-ig terjedő időszaka.*

*(3) A gyermekdíj átadására minden évben - az intézmény vezetőjének döntése alapján - annak az alapfokú oktatási intézménynek a tanévzáró ünnepségén, vagy a ballagáson kerül sor, amelynek a kitüntetett tanulója.*

*(4) A gyermekdíjjal tárgyjutalom jár, melynek bruttó összege a mindenkori köztisztviselői illetményalap 50%-a.*

*(5) Egy évben a Képviselő-testület egy fő részére adományozhat gyermekdíjat.”*

**Fenti rendelkezések szerint jelenleg a képviselő-testület 1 fő részére adományozhatja a Díjat, melyet javaslok 2 főre módosítani.**

A módosítás indoka, hogy szerencsére több olyan diák is tanul az általános iskolában, akik kimagasló tanulmányi eredménnyel rendelkeznek, számos versenyen helyt állnak, öregbítik az intézmény és ezáltal városunk hírnevét is. A gyerekek számára különösen fontos teljesítményük elismerése, így motiválva őket a további sikerek elérésére, melyekhez nem kevés önszorgalom és kitartás szükséges. Emiatt javaslom azt, hogy évente 2 fő részére legyen lehetőség adományozni a díjat. A rendelet-módosítás költségvetési kihatása nem mondható jelentősnek, hiszen a díjjal együtt tárgyjutalom jár, aminek értéke a köztisztviselő illetményalap 50%-a.

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a temetőkről és a temetkezési tevékenységről szóló rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

Bizonyára támogatást nyer a helyi közösség részéről, hogy a Díjat évente nem 1 fő, hanem 2 fő arra érdemes tanulónak ítéli oda a képviselő-testület.

**1.2. gazdasági hatása:**

A módosítás gazdasági hatása nem várható.

**1.3. költségvetési hatása:**

A módosítás költségvetési hatása nem mondható jelentősnek, hiszen a díjjal a köztisztviselő illetményalap 50%-ának megfelelő tárgyjutalom jár. Abban az esetben, ha két fő részére kerül odaítélésre, akkor ennek kétszerese lesz a kiadás.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

A módosítás éves szinten nem jelent többletfeladatot az önkormányzati ügyintézés előkészítő folyamatában.

**4.A jogszabály megalkotásának szükségessége, a jogalkotás elmaradásának várható következményei:**

Nincs törvényességi következménye.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2023. május 16.

**dr. Kórik Zsuzsanna**

**jegyző**

**Tiszavasvári Város Önkormányzata Képviselő-testületének .../2023. (V. 25.) önkormányzati rendelete**

**Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010. (XII.17.) önkormányzati rendelet módosításáról**

Tiszavasvári Város Önkormányzata Képviselő-testülete Magyarország címerének és zászlajának használatáról szóló 2011. évi CCII. tv. 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva –Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság és Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 5. melléklet 1.10. pontja által biztosított véleményezési jogkörében eljáró Szociális és Humán Bizottság véleményének kikérésével- a következőket rendeli el:

**1. §**

A Tiszavasvári Város Önkormányzata Képviselő-testülete az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010. (XII.17.) önkormányzati rendelet 12. § (5) bekezdése helyébe a következő rendelkezés lép:

„(5) Egy évben a Képviselő-testület kettő fő részére adományozhat gyermekdíjat.”

**2. §**

(1) Ez a rendelet – a (2) bekezdésben foglalt kivétellel – 2023. május 25-én lép hatályba.

(2) A 1. § 2023. május 25-én … óra … perckor lép hatályba.

Tiszavasvári, 2023. május 25.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2023. május 25-én …… óra ….. perc**

**Dr. Kórik Zsuzsanna**

**jegyző**

Általános indokolás

Tiszavasvári Város Önkormányzat Képviselő-testülete 34/2010. (XII.17.) önkormányzati rendeletével alkotta meg az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló rendeletét.

Részletes indokolás

**Az 1. §-hoz és a 2. §-hoz**

A módosítás indoka, hogy szerencsére több olyan diák is tanul az általános iskolában, akik kimagasló tanulmányi eredménnyel rendelkeznek, számos versenyen helyt állnak, öregbítik az intézmény és ezáltal városunk hírnevét is. A gyerekek számára különösen fontos teljesítményük elismerése, így motiválva őket a további sikerek elérésére, melyekhez nem kevés önszorgalom és kitartás szükséges. Mindezek miatt kettő diáknak van lehetőség odaítélni egy évben a díjat.

Hatálybaléptető rendelkezéseket tartalmaz