**ELŐTERJESZTÉS**

**Tiszavasvári Város Önkormányzata Képviselő - testületének**

**2023. május 25-én tartandó rendes képviselő-testületi ülésére**

**Az előterjesztés tárgya:** **A HBVSZ Társulás 2023. december 31. napjával történő**  **megszüntetése**

**Melléklet:**

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/676-…./2023..

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2023. május 22.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**-a Képviselő-testülethez-**

**A HBVSZ Társulás 2023. december 31. napjával történő megszüntetéséről**

**Tisztelt Képviselő-testület!**

A tagönkormányzatok által létrehozott HBVSZ Zrt. végelszámolás alatt áll. Az üzemeltetési engedélyét már évekkel ezelőtt visszavonták, ennek következtében a közérdekű kijelölés által a tagok más-más szolgáltatóhoz kerültek. A társulás létrehozásakor megfogalmazott célok okafogyottá váltak. A társulási megállapodásban foglaltak szerint Hajdúböszörmény Város Önkormányzata látja el a HBVSZ Zrt. gazdálkodásával összefüggő feladatokat, de pénzmozgás hiányában a Magyar Államkincstár adatbázisába nem érkeznek gazdasági események a társulással kapcsolatban, ezért a MÁK javasolná a társulás megszüntetését. A MÁK bekérte többek között a társulás számlaszámát, azonban a társulás jelenleg nem rendelkezik bankszámlaszámmal. A számlanyitás és számlavezetés- pénzmozgástól függetlenül – költségekkel jár, amelyet a tagönkormányzatoknak kell viselniük.

A társulási megállapodás alapján, a társulás döntéshozó szervére vonatkozó szabályok szerint a társulási megállapodás módosításának, **megszüntetésének,** a társuláshoz való csatlakozás elfogadásának és a társulási megállapodás év közbeni felmondása elfogadásának az előzetes elhatározása kérdéseiben a társulás határozatát a társulás **valamennyi tagja képviselő-testületének a minősített többséggel meghozott azonos tartalmú döntése hagyja jóvá, mely nélkül a társulás előzetes határozata nem lép hatályba. A társulási tanács minősített többséggel dönt a társulás megszüntetéséről.**

A minősített többség a társulási tanács összes tagja több mint felének „igen” szavazata esetén állapítható meg és el kell érnie a lakosságszám alapján a szavazati arányok összesítésével az 50,0%-ot.

Fentebb ismertetett tények miatt a HBVSZ Társulás Társulási Tanácsa 2023. május 18. napján 7/2023. (V.18.) Viziközmű Társ. számú határozatával a Társulás 2023. december 31. napjával történő megszüntetését határozta el. Egyidejűleg felkérte a tagönkormányzatok képviselő-testületét, hogy a társulási tanács döntését minősített többséggel, azonos tartalmú döntéssel hagyja jóvá és a döntésről készült kivonatot küldjék meg Hajdúböszörmény Város Önkormányzata részére.

Kérem a Képviselő-testületet az előterjesztés megtárgyalását követően hozza meg döntését.

Tiszavasvári, 2023. május 22.

**Szőke Zoltán**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (V.25.) Kt. számú**

**határozata**

**A HBVSZ Társulás 2023. december 31. napjával történő megszüntetéséről**

Tiszavasvári Város Önkormányzata Képviselő-testülete„**A HBVSZ Társulás 2023. december 31. napjával történő megszüntetéséről**” szóló előterjesztést megtárgyalta és az alábbi határozatot hozta:

1. Jóváhagyja a Hajdúsági és Bihari Víziközmű Szolgáltató Társulás Társulási Tanácsa 7/2023. (V.18.) Viziközmű Társ. számú határozatában foglaltakat, mely alapján a Hajdúsági és Bihari Víziközmű Szolgáltató Társulás Társulási Tanácsa megszüntetését 2023. december 31. napjával határozza el.
2. Felkéri a polgármestert, hogy a döntésről tájékoztassa a társulás elnökét.

**Határidő**: 2023. július 1. **Felelős**: Szőke Zoltán polgármester