**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. május 25-én tartandó rendes ülésére**

Az előterjesztés tárgya: **A Tiszavasvári Sportegyesület Magyar Kézilabda Szövetséghez benyújtandó TAO támogatás felhasználására vonatkozó módosítási kérelmeiről**

Melléklet: Tiszavasvári Sportegyesület tájékoztatása

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia

Az előterjesztés ügyiratszáma: TPH/6820-6/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pontja |
| Szociális és Humán Bizottság | SZMSZ 5. melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |
|  |  |  |

Egyéb megjegyzés: nincs

Tiszavasvári, 2023. május 19.

**Huri-Szabó Szilvia**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület Magyar Kézilabda Szövetséghez benyújtandó TAO támogatás felhasználására vonatkozó módosítási kérelmeiről**

**Tisztelt Képviselő-testület!**

A **Tiszavasvári Sportegyesület** (továbbiakban: TSE) a 2022. évben TAO pályázatot nyújtott be a Magyar Kézilabda Szövetséghez (továbbiakban: MKSZ) a 2022/2023-as évadra. A kérelem a **tiszavasvári 2448/6 helyrajzi számon** nyilvántartott, a valóságban 4440 Tiszavasvári, Petőfi utca 3. szám alatt található **a Városi Sportcsarnok megnevezésű sportlétesítmény felújítási munkálataira** vonatkozott. A MKSZ értesítése alapján a pályázatot támogatásban részesítette.

Az időközben **megváltozott gazdasági körülmények** (építőanyag és építőipari munkadíj emelkedése) hatására a támogató által jóváhagyott műszaki tartalom és költségvetés felülvizsgálata vált szükségessé. A TSE az Önkormányzattal történt egyeztetést követően az MKSZ felé jelezte, hogy **módosítási igényt kíván benyújtani** a fenti okokra hivatkozva, melyre a **Szövetségtől előzetesen szóban az engedélyt megkapta**.

A TSE 2023. május 16-án kelt tájékoztatása szerint (1.sz. melléklet) a módosítási kérelemben:

- a beadott és jóváhagyott programelemek tekintetében, a parketta felújítás, csere projektelemmel csökkenhessen a beruházás műszaki tartalma. A **módosított műszaki leírás** elkészült.

- második pontként kerülne be a tárgyi eszköz beruházás, felújítás támogatás intenzitásának módosítása, hogy a beruházás vonatkozásában a **támogatás intenzitása 100 %-ra változhasson**.

A felhasználási idő hosszabbításának kérése mellett a módosítás két lépésben történne meg: először a műszaki tartalom módosítása, majd az intenzitásmódosítás.

Megkérem a Tisztelt Képviselő-testületet, hogy a módosítási igény benyújtásához - a határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. május 19.

**Szőke Zoltán**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2023. (V.25.) Kt. számú**

**határozata**

**A Tiszavasvári Sportegyesület Magyar Kézilabda Szövetséghez benyújtandó TAO támogatás felhasználására vonatkozó módosítási kérelmeiről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Támogatja, hogy a Tiszavasvári Sportegyesület módosítási igényt nyújtson be a Magyar Kézilabda Szövetséghez a TAO támogatás felhasználásának hosszabbítására és a tárgyi eszköz beruházás, felújítás támogatás költségsor műszaki tartalmának módosítására vonatkozóan. A tárgyi eszköz beruházás, felújítás (előfinanszírozott ingatlan) támogatás összesen a beadott és jóváhagyott programelemek tekintetében a parketta felújítás, csere projektelemmel csökkenhessen a beruházás műszaki tartalma.
2. Támogatja, hogy a Tiszavasvári Sportegyesület módosítási igényt nyújtson be a Magyar Kézilabda Szövetséghez a TAO támogatás intenzitásának módosítására.
3. Felhatalmazza a polgármestert, hogy a módosítási kérelemmel kapcsolatos dokumentumokat aláírja.
4. Felkéri a Tiszavasvári Sportegyesület elnökét, hogy a kérelmek eredményéről folyamatosan tájékoztassa Tiszavasvári Város Önkormányzatát.
5. Felkéri a polgármestert, hogy a Képviselő-testületet a kérelmek eredményéről tájékoztassa.

**Határidő**: azonnal **Felelős**: Szőke Zoltán polgármester